Σαιντ-Εμιλιόν

Το Σαιντ-Εμιλιόν (γαλλικά: Saint-Émilion, γασκωνικά: Sent Milion) είναι κοινότητα στη νοτιοδυτική Γαλλία, στο νομό Ζιρόντ, στην περιοχή Νέα Ακουιτανία, στη νοτιοδυτική Γαλλία. Το 2017, είχε πληθυσμό 1.874 κατοίκους.

Είναι μια μεσαιωνική μικρή πόλη που βρίσκεται στο σταυροδρόμι των περιοχών του Μπορντώ, Σαιντόνζ και Περιγκόρ, στο κέντρο του Λιμπουρναί (η περιοχή γύρω από το Λιμπούρν), σε μια περιοχή με λόφους αμπελώνων. 

Οι κάτοικοί του ονομάζονται Σαιντ-Εμιλιοναί (ζ).

Περιγραφή 

Το Σαιντ-Εμιλιόν είναι κορυφαία τουριστική τοποθεσία, με κατά μέσο όρο 1.000.000 επισκέπτες κάθε χρόνο. Έχει σημαντικά μνημεία που βρίσκονται στα στενά δρομάκια και τις μικρές πλατείες της μικρής κοινότητας και απολαμβάνει τη φήμη της οινολογικής (αμπελώνας του Σαιντ-Εμιλιόν και κρασιά παγκοσμίως γνωστά) και της γαστρονομικής κληρονομιάς του (μακαρόν, πατέ, φουά γκρα).

Αρκετές εκδηλώσεις πραγματοποιούνται εκεί κάθε χρόνο, όπως το φεστιβάλ Φιλοσοφίας, μια δημόσια εκδήλωση γύρω από τη φιλοσοφία που δημιουργήθηκε το 2007 από τον σκηνοθέτη και σκηνογράφο Ερίκ Λε Κολέν, εμπνευσμένο από το φεστιβάλ φιλοσοφίας της Μόντενα και το φεστιβάλ τζαζ κάθε Ιούλιο.

Η μεσαιωνική πόλη και η περιοχή της έχει καταχωρηθεί ως Μνημείο Παγκόσμιας Κληρονομιάς της UNESCO από το 1999. Αποτελεί «το αξιοσημείωτο παράδειγμα ενός ιστορικού αμπελουργικού τοπίου που έχει επιβιώσει ανέπαφο» και «απεικονίζεται με εξαιρετικό τρόπο η εντατική καλλιέργεια της αμπέλου και του κρασιού σε μια περιοχή οριοθετημένη με ακρίβεια» .

Ιστορία 

Η αμπελουργία εισήχθη σε αυτήν την εύφορη περιοχή της Ακουιτανίας από τους Ρωμαίους ήδη από τον 2ο αιώνα. Τον 4ο αιώνα, ο Λατίνος ποιητής Αυσόνιος επαίνεσε τον καρπό την αφθονία της αμπέλου της περιοχής. Η καλλιέργεια της αμπέλου εντατικοποιήθηκε τον Μεσαίωνα. Η περιοχή του Σαιντ-Εμιλιόν επωφελήθηκε από τη θέση της στη διαδρομή προσκυνήματος προς το Σαντιάγο ντε Κομποστέλα και πολλές εκκλησίες, μοναστήρια και ξενώνες χτίστηκαν εκεί από τον 11ο αιώνα. Στην περιοχή παραχωρήθηκε καθεστώς δικαιοδοσίας κατά την περίοδο της αγγλικής εξουσίας τον 12ο αιώνα. 

Το Σαιντ-Εμιλιόν στην αρχαιότητα ονομαζόταν Ascumbas,  Μετονομάστηκε από τον μοναχό Εμιλιόν (πέθ.767 ), έναν ταξιδιώτη εξομολογητή, ο οποίος εγκαταστάθηκε σε ένα ερημητήριο σκαλισμένο στον βράχο εκεί τον 8ο αιώνα. Οι μοναχοί που τον ακολούθησαν ξεκίνησαν την εμπορική παραγωγή κρασιού στην περιοχή.

Αξιοθέατα 
Τα σημαντικότερα θρησκευτικά μνημεία είναι το ερημητήριο του Σαιντ-Εμιλιόν, η μονολιθική εκκλησία, σκαμμένη μέσα στον βράχο, που το καμπαναριό της υψώνεται στα 68 μέτρα, οι μοναστικές κατακόμβες του Μεσαίωνα και η συλλογική εκκλησία με το μοναστήρι της. Αυτό το σύνολο ομαδοποιείται γύρω από το κέντρο προσκυνήματος του ιερού ερημίτη. 

Υπάρχει επίσης ο Πύργος του βασιλιά, ακροπύργιο του 1237 κατασκευασμένο για τον Ερρίκο Γ΄ βασιλιά της Αγγλίας και δούκα της Ακουιτανίας, ερείπια του παλατιού των αρχιεπισκόπων και ερείπια παλαιών οχυρώσεων.

Παραπομπές

Εξωτερικοί σύνδεσμοι 

 Η επίσημη ιστοσελίδα της κοινότητας Σαιντ-Εμιλιόν (γαλλικά)
 Η ιστοσελίδα του Γραφείου Τουρισμού (επιλογή γλώσσας)

Πόλεις της Ακουιτανίας
Μνημεία Παγκόσμιας Κληρονομιάς στη Γαλλία